text: Kan blive dyrt for ejeren 
  10 oktober 2011 kl. 06.47
  Ejeren af de eksploderede lagerbygninger i St. Andst risikerer at blive holdt erstatningsansvarlig, siger forsikringskonsulent.
  Kendte ejeren Tage Nielsen til, at lejeren havde krysantemumbomber på adressen, kan det blive en dyr omgang for ham. 
  Det siger forsikringsselskabernes brancheorganisation Forsikring og Pension til dr.dk.
  
  Pligt til at gribe ind 
  - Hvis ejeren ved, at en lejer opbevarer fyrværkeri, så har han pligt til at gribe ind og forhindre lejeren i det. Gør han ikke det, så kan han blive holdt erstatningsansvarlig, siger forsikringskonsulent i brancheorganisationen Forsikring og Pension Riccardo Pescatori.
  
  Ikke ansvar, hvis...
  Ifølge forsikringskonsulenten har ejeren ikke et ansvar for at kontrollere, hvad der bliver opbevaret. Men har han kendskab til ulovligheder, skal han altså gribe ind.
  